落旺角買完野, 黎左呢間西餐食晚飯, 水牛城雞翼, 呢個雞翼唔會過辣, 表面既汁甜甜地辣辣地好開胃, 雞翼煎到夠香口, 雞肉亦保持嫩滑. 蒜香辣肉腸意大利粉, 意粉炒得乾身夠彈牙爽口, 蒜味清清地唔算太濃, 簡單既調味已味道不俗.美國安格斯肉眼, 表面燒到焦香, 仲加左黑椒調味, 簡單調味唔會搶左肉本身既肉香, 而且肉厚嫩滑, 軟腍入味.仲有呢度既特飲亦都好特別, 要左杯"可遇不可求", 係桃, 石榴汁, 橙汁而制, 入口酸酸甜甜, 果味香濃, 夠晒清新開胃.